Document ID: 32008R0075

NÕUKOGU MÄÄRUS (EÜ) nr 75/2008,
28. jaanuar 2008,
millega muudetakse määrust (EÜ) nr 1207/2001, millega nähakse ette Euroopa Ühenduse ja teatavate riikide vahelist kaubavahetuse enamsoodustusrežiimi reguleerivate sätete kohaste ühenduse päritolutõendite väljastamise ja koostamise ning teatavate heakskiidetud eksportija tunnistuste väljastamise lihtsustamise kord
(EMPs kohaldatav tekst)
EUROOPA LIIDU NÕUKOGU,
võttes arvesse Euroopa Ühenduse asutamislepingut, eriti selle artiklit 133,
võttes arvesse komisjoni ettepanekut,
ning arvestades järgmist:
(1)
Määruses (EÜ) nr 1207/2001 (1) on sätestatud normid, et toetada päritolutõendite korrektset väljastamist ja koostamist seoses kaupade ekspordiga ühendusest teatavate kolmandate riikidega kehtivate sooduskaubandussuhete kontekstis.
(2)
Määruse (EÜ) nr 1207/2001 III ja IV lisa tuleks muuta, et tagada ühenduse päritolustaatusega toodete valmistamiseks ühenduses kasutatud materjalide päritolu nõuetekohane märkimine.
(3)
Seetõttu tuleks määrust (EÜ) nr 1207/2001 vastavalt muuta,
ON VASTU VÕTNUD KÄESOLEVA MÄÄRUSE:
Artikkel 1
Määrust (EÜ) nr 1207/2001 muudetakse järgmiselt.
1)
III lisa asendatakse käesoleva määruse I lisas esitatud tekstiga;
2)
IV lisa asendatakse käesoleva määruse II lisas esitatud tekstiga.
Artikkel 2
Enne käesoleva määruse jõustumist väljastatud tarnija deklaratsioonid sooduspäritolustaatuseta toodete kohta jäävad kehtima.
Artikkel 3
Käesolev määrus jõustub kahekümnendal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 28. jaanuar 2008

Labels: 3